《壬辰冬十一月避乱绮山简丘文中贡原父二教授》
元代·王逢

云掩金戈日，风生铁马尘。乱离谁事主？贫贱独为民。

鸡犬人烟绝，鼪鼯草木邻。喜闻同舍语，天已厌荆榛。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。